text: [{"text_idx": "#000002", "text": "Vit mugu ikki vera blind fyri russiskari aggressio\u0301n"}, {"text_idx": "#000003", "text": "Har ketan av a\u0301lvara hoppar av, er ta\u0301 argumentini eru, at myndugleikarnir i\u0301 Kreml eru okkara vinir og onki ilt vilja okkum ella okkara sameindu."}, {"text_idx": "#000004", "text": "Tann politiska o\u0301semjan um radarama\u0301li\u00f0 er sto\u0301r, og o\u0301semjurnar eru ymiskar, si\u0301ggja vit i\u0301 kjakinum, sum hevur veri\u00f0 seinastu ti\u0301\u00f0ina. Summi hava eina meining um, hvussu avger\u00f0in skal takast. Onnur grugga ma\u0301li\u00f0 vi\u00f0 loysingarretorikki\u00f0 og vilja partout kalla radaran f\u00f8royskan. Og so eru ta\u00f0 tey, i\u00f0 enn ikki eru lend i\u0301 2022 og sum bara ikki vilja si\u0301ggja tann geopolitiska veruleikan."}, {"text_idx": "#000005", "text": "Hetta ber mest bo\u00f0 um hja\u0301lparleysa propagandu fyri Kreml. At russiska fo\u0301lki er a\u0301 lei\u00f0 sum vit onnur, vita vit, og tey kunnu fyri tann saks skuld kallast okkara vinir og einki ilt vilja okkum ella okkara sameindu."}, {"text_idx": "#000006", "text": "Men ta\u0301 summi, eitt nu\u0301 Jacob Vestergaard, ikki vilja si\u0301ggja, at heimurin mennist og ikki longur vil finna seg i\u0301, at diktaturi\u00f0 i\u0301 Kreml skal avgera, hvat tey sja\u0301lvi skulu meina og gera i\u0301 egnum vi\u00f0urskiftum. Og ta\u0301 hesi somu ikki vilja si\u0301ggja, at Russland ver\u00f0ur alsamt meira aggressivt mo\u0301tvegis grannalondum teirra og restina av heiminum, ta\u0301 undrist eg sto\u0301rliga."}, {"text_idx": "#000007", "text": "At man kann liva i\u0301 hesi bla\u0301oygdu boblu er m\u00e6r ein ga\u0301ta og ma\u0301 standa fyri egnu rokning."}, {"text_idx": "#000008", "text": "Ta\u00f0 kemur ikki av ongum, at Sv\u00f8riki hevur sent hermenn og herna\u00f0arliga u\u0301tger\u00f0 til Gotlands, i\u00f0 liggur mitt i\u0301 Eysturjo\u0301num. Ta\u00f0 kemur heldur ikki av ongum, at Ukraina er i\u0301 undantaksst\u00f8\u00f0u, og at \u00f8ll o\u0301ney\u00f0ug fer\u00f0ing til Ukraina nu\u0301 ver\u00f0ur fra\u0301ra\u0301dd."}, {"text_idx": "#000009", "text": "Veruleikin er, at Russland hevur sent hundra\u00f0tu\u0301sundtals hermenn til landam\u00f8rkini, og enn ein o\u0301lo\u0301glig invasio\u0301n av Ukraina tykist at standa fyri durunum, fyri at for\u00f0a Ukraina at gerast ov \u201cvesturlendskt\u201d og at melda seg inn i\u0301 NATO."}, {"text_idx": "#000010", "text": "Samstundis si\u0301ggja vit russisk flogf\u00f8r i\u0301 f\u00f8royskum luftru\u0301mi, russiskar undirvatnsba\u0301tar, i\u00f0 sp\u00e6la kispus i\u0301 nor\u00f0uratlantshavi og javnan fara tv\u00f8rtur um m\u00f8rk."}, {"text_idx": "#000011", "text": "Russarnir upprusta vi\u00f0 \u00f8\u00f0rum or\u00f0um alla sta\u00f0ni har teir kunnu - hetta er fakta sum ikki skerst burtur."}, {"text_idx": "#000012", "text": "Um man ikki dugir at si\u0301ggja, at heimurin ikki er tann sami, sum hann var fyri 10, 20 og 30 a\u0301rum si\u0301\u00f0ani, og at Russland er meira og anna\u00f0 enn go\u0301\u00f0ir handilspartnarir, so kann ta\u00f0 av a\u0301lvara gerast ska\u00f0iligt. Ska\u00f0iligt fyri okkara umd\u00f8mi, fyri okkum sum samstarvsfelagar u\u0301ti i\u0301 heimi og fyri okkum sum tjo\u0301\u00f0."}, {"text_idx": "#000013", "text": "Hetta er ein vandamikil leistur at taka fyri okkum sum f\u00f8royingar, og setur tru\u0301vir\u00f0i\u00f0 hja\u0301 okkum, sum ein fullgj\u00f8rdur partur av vesturheiminum og handilspartur hja\u0301 \u00f8llum heiminum, upp a\u0301 sp\u00e6l."}, {"text_idx": "#000018", "text": "Bakur og Stelkur landa i\u0301 Runavi\u0301k."}, {"text_idx": "#000023", "text": "Toskakvotan a\u0301 Flemish Kap h\u00e6kkar 92%"}, {"text_idx": "#000024", "text": "EM-fyrireikingar i\u0301mo\u0301ti I\u0301rlandi og Portugal"}]